Diari Oficial de la Generalitat Valenciana


Sumari del DOGV 3103, del 20-10-1997 (1997/10787)

ORDRE de 26 de setembre de 1997, de la Conselleria de Cultura, Educació i Ciència, per la qual s'atribueix la denominació específica de Mestre Tàrrega al Conservatori Professional de Música de Castelló de la Plana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10734


Data del document
:   26-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

3497 ORDRE de 26 de setembre de 1997, de la Conselleria de Cultura, Educació i Ciència, per la qual s'atribueix la denominació específica de Mestre Tàrrega al Conservatori Professional de Música de Castelló de la Plana. [97/X10905]
  
El Consell Escolar del Conservatori Professional de Música de Castelló de la Plana va aprovar, amb data 8 d'octubre de 1996, sol·licitar per a l'esmentat centre la denominació específica de Mestre Tàrrega. Aquesta proposta fou assumida pel Consell Escolar Municipal de l'Ajuntament en sessió ordinària celebrada el 20 de maig de 1997, amb l'informe favorable de la Inspecció Educativa de la Direcció Territorial de Cultura i Educació de Castelló de la Plana.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, estableix que tots els centres tindran una denominació específica.
  
L'article 3 del Decret 234/1997, de 2 de setembre, pel qual s'aprova el Reglament Orgànic i Funcional dels Instituts d'Educació Secundària i la seua disposició addicional primera que dóna caràcter supletori per a tots els centres docents que imparteixen qualsevol dels ensenyaments establits a la Llei Orgànica 1/1990, d'Ordenació General dels Sistema Educatiu, estableix que l'aprovació de la denominació específica s'efectuarà a proposta del Consell Escolar del Centre, després de l'informe favorable del consell escolar municipal o, si no, al ple de l'ajuntament corresponent.
  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Mestre Tàrrega al Conservatori Professional de Música de Castelló de la Plana, amb el codi 26138243.
  
DISPOSICIÓ ADDICIONAL
  
Aquesta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, podrà interposar-se recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que estableix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir del dia següent al de la publicació de l'ordre en el Diari Oficial de la Generalitat Valenciana, d'acord amb el que preveu l'article 58.3 de la Llei de la Jurisdicció Contenciosa Administrativa.
  
València, 26 de setembre de 1997
  
El conseller de Cultura, Educació i Ciència,